Source: http://www.bihon.ro/csm-oradea-s-a-clasat-pe-locul-2-la-turneul-zonal/1844047
Timestamp: 2019-10-22 04:05:16+00:00

Document:
CSM Oradea s-a clasat pe locul 2 la turneul zonal - BIHON
CSM Oradea s-a clasat pe locul 2 la turneul zonal
la	5. iunie 2017 17:35
Juniorii de la CSM Oradea
Şapte echipe din tot atâtea judeţe s-au duelat pe Stadionul Iuliu Bodola pentru calificarea la faza semifinală a Campionatului Naţional rezervat juniorilor C (under 15).
Câştigătoarele celor două mini-grupe, CSM Oradea (antrenor Claudiu Mutu) şi FC Kiss Baia Mare (antrenor Ciprian Danciu) s-au confruntat duminică în finala turneului zonal. La capătul celor 70 de minute de joc, băimărenii au reuşit să câştige cu 5-1 (2-1), o diferenţă exagerată faţă de realitatea din teren. Un meci în care FC Kiss a dat dovadă de eficienţă maximă, în timp ce bihorenii au ratat ocazii importante în momente cruciale ale jocului, trimiţând şi de trei ori mingea în transversală. Golurile au fost marcate de negruţiu 23, respectiv Piroska 6, Jucan 18, Jeler 53, 67, Tarţa 63.
În grupă, CSM Oradea a învins cu 4-1 pe LPS Bistriţa, 6-0 pe Atletic Zalău, iar FC Kiss a trecut de LPS Satu Mare cu 3-1, apoi a remizat cu CFR Cluj, scor 0-0, şi în jocul decisiv a dispus de LPS Târgu Mureş cu 8-0.
CSM Oradea: Morar – Pintilie, Borma, Andraş, Ioviţă, Blăgea, R. Ardelean, Bălan, A. Petrică, M. Pop, Negruţiu. Au mai intrat săutiuţ, A. Farcaş, Popovics. Antrenor: Claudiu Mutu
FC Kiss: R. Mureşan – Lung, Bolenyi, D. Matei, Ilieş, M. Ardelean, E. Piroşka, Jucan, Coza, B. Jeler. Au mai intrat Petran, Cupşa, A. Rus, R. Kiss, A. Pop.
Arbitri: Claudiu Gaitin -Alin Botaş, Alexandru Filip (toţi din Timişoara).
Taguri: campionat national, csm oradea, juniori, turneul zonal

References: CSM 
 CSM 
 CSM 
 CSM 

CSM 
 csm